# Mødereferat – møde 4

**Dato:** 25.6.2015 kl. 19.00 – 21.00

**Sted:** Lasse Schurmann, Bråddenhøjvej 13, 8860 Ulstrup

**Deltagere**: Lasse Schurmann(LS), Henrik Berg Laustsen(HBL), Morten Hvidtfeldt Christensen(MHC), Søren Dalby(SD).
**Afbud:** Morten Dam(MD), Marianne Rigtrup(MR), Ebbe Kjær Madsen(EKM), Lars H. Storgaard(HLS)

**Dagsorden**

1. Valg af ordstyrer. SD valgt
2. Godkendelse og underskrift af referat for tidligere møde. Underskrevet af tilstedeværende.
3. Godkendelse af dagsorden. Godkendt.
4. Korte meddelelser siden sidst:
*Formand(SD):* SD har haft kontakt til forstanderen Søren Wistrup for Produktionsskolen i Ulstrup for at drøfte mulige samarbejder i forbindelse med vore projekter. De har flere kompetencer som træ, metal, design tekstil, IT spil, grafik bl.a. andet. Øvrigt henvises til pkt. 5.
*Næstformand(MR):*deltog ikke.
*Kasserer(LS):* Der var ingen bevægelser.
*Sekretær(SD):*intet.
5. Status på projekter mv.
*Trækstien(SD)*
Projektet er startet op. Opstartsmøde i partnerskabet er afholdt på Bamsebo den 16.6. 2015.
Projektet har desværre ikke opnået tilstrækkelig økonomisk medfinansiering, hvilket har medført at man bl.a. grundet ansøgningspræmisser, har måttet reducere igangsætning af projektet til en fase 1, som ikke muliggør at forbindelse til mellem selve trækstien og adgang fra Engvej kan etableres nu. Dette må afvente en fase 2. Det sidste nye er, at da vi først kommer i gang med projektet nu, at der nu er for meget vand til at vi kan fjerne al det optagne materiale. Måske kan det først fjernes, når vandstande igen falder, hvilket nok først vil ske til næste år. Hvilken konsekvens, det har for etablering af trækstien, er jeg ikke bekendt med nu. ”Gratis” bortskaffelse af materiale til Hvorslev genbrugsplads er udelukkende baseret på private lodsejere. Der har ikke været budgetteret med bortkørsel via vognmand i container. Jeg har aftalt med Favrskov genbrugsplads, at de stiller ekstra containere til rådighed, så vi via trailerkørsel gratis kan komme af med materialet, sorteret i trykimprægneret og i andet træ samt ”haveaffald”.
Vi er i gang med at fokusere på valg af emner og indhold til infotavler samt indhold til QRkoder, som hostes på vor hjemmeside.

*Dannebrogplads(SD).*
Jeg har været til et formøde med kommunen vedr. projektet. Vi har rykket for at kunne komme i gang med rydning af ”vildnisset” vest for Dannebrog pladsen. Det skulle først ske efter at man havde sikret sig, at der udpeges bevaringsværdige emner. Kommunen har derfor, udover en rapport som har været tilgængelig i projektet i lang tid, besigtiget området i onsdags. Jeg har selv gennemgået arealet og er nu på mødet i dag den 18.6 blevet præsenteret for en udpegning af træ, som kan fjernes. Det kunne vi have haft gennemført for måneder siden, så borgerne kunne se, at der nu skete noget. Jeg har den 19.5 aftalt, at man kan gå i gang med fjernelse af materiale, så det komme til at se bedre ud. Noget skal lægges til senere brug til bålplads i shelterområdet. Når der er behov for det, skal vi have organiseret nogle hænder til at medvirke til oprydning.

Der mangler stadig finansiering og det viser sig nu, at man ikke kan gå i gang med retablering af trækstien ved vandet i området. Der er nogle fredningsmæssige forhold, som efter ansøgnings indsendelse vil tage ½ år før afklaring. Derudover skal der tilsyneladende foretages en lokalplanbehandling som først kan forventes afsluttet til endelig godkendelse i uge 8 2016.

Når vi kender finansieringsmulighederne i løbet af august, så vil vi, hvis der er positiv tilbagemelding, kunne igangsætte dele af projektet, som ikke indebærer trækstien. Der vil være mulighed for at igangsætte tiltag med frivillige, og det ønskes organiseret og ledet af kommunens projektleder, som har erfaring for gennemførelse af sådanne arbejdsdage.
Overordnet set er jeg blevet overrasket over, at projektet ikke er længere fremme. Det er tilsyneladende en vanskeligere sag end jeg er blevet bekendt med. Men mødet i dag har tydeliggjort, at det er vigtigt at man ved de kommende partnerskabsmøder, hvor det første udover opstartsmødet, er på næste torsdag den 25.6., tydeliggør projektstatus, forventede tiltag samt hvilken informationsstrategi, der bør anvendes for at borgerne føler sig orienteret, og at der sikres en realistisk forventningsafstemning. Der er ingen tvivl om, at det er kommunen som sidder for bordenden, men det er vist også klart, at der er behov for en mere klar, specifik og hyppigere information om projektets fremdrift. Vi drøftede også ønsket om at der i videst muligt omfang anvendes lokale virksomheder til projektet. Det er kommunen forstående overfor. Jeg håber at vi(kommunen) kan tage fat på udbudsprocessen umiddelbart efter sommerferien. Ellers vil det bliver vanskeligt at få virksomhederne til at engagere sig grundet fulde ordrebøger frem til jul.
*Hovedkonklusion:* jeg har indtryk af, at man vil forberede sig meget til de næste partnerskabsmøder og sikre en hyppig frekvens med konkret og realistisk indhold.
Det er vist meget kompliceret at gennemføre projekter i det offentlige regi, med så mange interessenter der skal høres og fredningsproblemstillinger. Det er min forventning, at vi først til næste år engang – og det må vist tidligst være omkring sommerferien - kan forvente meget synlige resultater ud mod åen. Elrofonden har bevilget 500.000 kr. men de skal være anvendt indenfor et år, så det er en yderligere komplikation.
Jeg kan se, at man har lyttet til os og sat nogle af punkterne på dagsordenen f.eks. udbudsstrategi og vedligeholdelse.

Jeg var bl.a. til træksti projektet blevet opfordret til at medvirke til funding processen. Men på mødet med kommunen blev det klart, at de helst ser det begrænset til at komme med forslag til hvilke finansieringskilder man kunne anvende, idet de har stor erfaring med funding og har ansat en medarbejder til dette område.

*Sidste nyt fra første partnerskabsmøde d. 25.6. på Rådhuset i Hammel:.*
Det var et godt møde. Godt forberedt og gennemført. Hovedkonklusion: Rydningsplan via frivillige af vildnis(sumpområde) igangsættes (SD). Yderligere økonomiske midler er bevilget fra ansøgt organisation. Det planlægges at opstarte med legeplads og shelterrydning. Men grundet ikke afsluttede ansøgninger igangsættes det først til efteråret: Nov, oktober. Temaer for legeplads blev drøftet og udbudsrunde forberedes på denne baggrund. Etablering sker tidligst til efteråret, men nok først til foråret grundet godkendelsesproces. Samtidigt tænkes langsigtet så også hensyntagen til Åbadsprojektet tages.
Trækstien vil i første omgang ikke blive ført under broen. Dannebrogpladsen skal parallelt forstærkes, og der planlægges noget rørarbejde som arbejdet også skal koordineres med. Det blev foreslået, at der opsættes skilte som orientere om projektet. Derudover sikres info til borgerne bl.a. via Ulstrup Lokalråds medier Hjemmeside og infostander samt på facebook. Næste møde er berammet til 17.9.2015.

*Julebelysning.(SD, LS)*
Det blev besluttet at etablere supplerende ny julebelysning på torvet. Det vil kunne gøres via velvillig assistance fra Lasse Schurmann. Der er resterende midler af størrelsesorden 3.000 kr. på julebelysningskontoen. Ulstrup Lokalråd supplerer resten. Lasse har påtaget sig opgaven at få det etableret. Produktionsskolen kontaktes for evt. medvirken. Har Lasse behov for assistance vender han tilbage. Øvrige planer om julebelysning afventer Lasses kontakt til sikringsstyrelsen. Når denne foreligger, tages stilling til yderligere tiltag og budgetmæssige konsekvenser.

*Ulstrups historie og andre emner.*
 Vi har via, Facebook, hjemmeside, infostander og fysiske opslag opfordret borgerne til at melde ud om de har materiale vedr. de emner, som blev præsenteret på sidste bestyrelsesmøde. Vi har fået meget få tilbagemeldinger. Det er overraskende, at der ikke har været større tilbagemelding. I bedes gennemtænke, hvad vi kan gøre for at få mobiliseret noget indhold og ressourcer til det. SD har konstateret, at der er forskellige bud på, hvornår den første bro blev etableret 1972, -75 og -76. Hverken Favrskov eller Midtjyllands Avis kunne være behjælpelig. Silkeborg, Randers aviser prøves. SD har struktureret, hvem der er interesseret i de forskellige emner. SD udsender materialet til bestyrelsen, som vender tilbage med forslag om yderligere emner og personer til samme.
Der fremkom under mødet ideer til også mejeridrift. SD har kontakt til Anni tidligere ostebutikken.
Expedit har en del billeder hængende fra Fermtiden.

1. Eventuelt.
2. Dato for næste møde.
Torsdag den 20.8. 2015 hos Lasse Schurmann, Bråddenhøjvej 13, Ulstrup.

Godkendt 20.8.2015,

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Søren Dalby Marianne Rigtrup Lasse Schurmann

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Lars H. Storgaard Morten Hvidtfeldt Christensen Henrik Berg Laustsen